nvidia/miracl-vision huggingface dataset:
ఎ. కరుణాకరన్

ఎ.కరుణాకరన్ తెలుగు సినిమా దర్శకుడు. ఖదీర్, ఎన్.శంకర్ వంటి తమిళ దర్శకులకు అసిస్టంటుగా తన సినీజీవితాన్ని మొదలుపెట్టిన కరుణాకరన్ పవన్ కళ్యాణ్ కథానాయకుడిగా నటించిన తొలిప్రేమ సినిమాతో తెలుగు ఇండస్ట్రీలోకి అడుగుపెట్టాడు. నేటికీ తెలుగులో ప్రేమ కథా చిత్రాలకు పేరెన్నికగల దర్శకులలో కరుణాకరన్ ఒకరిగా పేర్కొనబడుతుంటాడు. కరుణాకరన్ 1971 డిసెంబరు 25 న కేరళలో జన్మించాడు. తన పాలిటెక్నిక్ విద్య పూర్తయ్యాక సినిమా రంగంలోకి అడుగుపెట్టాడు. చిత్రలేఖనంలో ప్రావీణ్యం ఉండటం వలన కొన్నాళ్ళు వాణిజ్య ప్రకటన సంస్థలకు పార్ట్ టైమ్ పనిచేస్తూ సినిమా ఛాన్స్ కోసం ప్రయత్నించాడు. నంది అవార్డ్ - ఉత్తమ స్క్రీన్ ప్లే రచయిత నంది అవార్డు - ఉత్తమ దర్శకుడు
గిరిజనకళారూపాలు

(ప్రస్తుతం ఈ పేజీ ఖాళీగా ఉంది)
ఎ.టి.కోవూర్

డాక్టర్‌ ఎ.టి. కోవూర్‌ (ఏప్రిల్ 10, 1898 - సెప్టెంబరు 18, 1978) గొప్ప సైన్సు వాది. సైన్స్‌ సూత్రాలే తప్ప, మహిమలనేవి ఏవీ లేవని తన జీవితకాలమంతా ప్రచారం చేశారు. అంతేకాదు. అలాటి మహిమలు ఎవరైనా నిరూపిస్తే వారికి లక్ష రూపాయలను బహుమతిగా ఇస్తానని 1960లలోనే ప్రకటించాడు. ఈయన శ్రీలంక దేశానికి చెందిన ప్రొఫెసర్. ఈయన తన పదవీవిరమణ అనంతరం శ్రీలంక, భారతదేశం లో వివిధ మూఢనమ్మకాలను, మూఢ ఆచారాలను సవాలుచేశాడు. భారత దేశంలో దేవుని పేరుచెప్పి జరిగే అవినీతిని హేతువాద ఉద్యమంతో నిరూపించాడు. అబ్రహం కోవూర్ కేరళ రాష్ట్రం లోని తిరువల్లా లో జన్మించాడు ఈయన తండ్రి మలబార్ లోని సిరియన్ చర్చి జనరల్ అయిన కోవూర్ ఈప్ థామస్ కట్టనర్. కోవూర్ కలకత్తా లోని బంగబసి కళాశాలలో విద్యాభ్యాసం చేశాడు. ఆయన కేరళ లోని జూనియర్ ప్రొఫెసర్ గా పనిచేసినతర్వాత ఆయన శేష జీవితాన్ని శ్రీలంక లో వివిధ కళాశాలలలో వృక్ష శాస్త్రమును బోధిస్తూ గడిపాడు
హరిదాసుల సంక్రాంతి విన్యాసాలు

తెలుగు ప్రజలకు అన్ని పండగల కంటే మకర సంక్రాంతి చాల పెద్ద పండుగ . అది నెల రోజుల పండుగ, సంవత్సరమంతా కష్టించు కున్న పంట లక్ష్మిని ఇంటికి తెచ్చుకున్న కష్ట జీవులైన రైతులందరూ ఆనందోత్సాహాలతో జరుపుకునే పెద్ద పండగ. ధనుర్మాసం నెలరోజులూ గ్రామాలన్నీ శోభాయమానంగా వుంటాయి. ప్రతి ఇంటిని అలికి సున్నాలు కొట్టి సుందరంగా అలంకరిస్తారు. నెల రోజులూ ఇళ్ళముందు రంగు రంగుల రంగ వల్లులను తీర్చి దిద్దుతారు. యువకులందరూ ఎడ్ల పందేలు,కోడి పందాల సరదాతో కోడి పుంజులను సిద్ధం చేస్తారు... ముఖ్యంగా సంవత్సర కాలంలో ఎప్పుడూ కనిపించని హరి దాసులు ధనుర్మాసం లొనే కనిపిస్తారు. వీరు ధనుర్మాసం నెలరోజులూ వారి భక్తి పాటలతో ప్రతి ఇంటినీ పావనం చేస్తారు. తెల్ల వారి ఆరుగంటలకే స్నానం చేసి కాషాయ వస్త్రాలనుధరించి ముఖానికి నామాలు దిద్దుకుని మెడలో పూల దండలను రుద్రాక్ష మాలలను ధరించి నెత్తిమీద నామాలతో అలంకరించిన అక్షయ పాత్రను నెత్తిమీద పెట్టుకుని, భుజంమీద తంబురాను మీటుకుంటూ ఒక చేతితో చిడతలతో తాళం వేస్తూ శ్రావ్యంగా పాటలు పాడుతూ గజ్జెలు కట్టిన కాళ్ళతో, పాటకు తగిన నృత్యం చేస్తూ హరిలో రంగ హరి అంటూ బయలు దేరి ప్రతి ఇంటి ముందూ పాట పాడుతూ నృత్యం చేస్తూ వుంటే, ఇంటి ఇల్లాలు గాని, పిల్లలు గాని, ఫల పుష్పాదులతో దోసెడు బియ్యాన్ని తీసుకువస్తే, హరిదాసు వినంమ్రతో మోకాటి మీద కూర్చుని అక్షయ పాత్రలో వేహించు కుంటూ వారిని పుత్ర పౌత్రాభి వృద్ధిగా దీవించి మరో ఇంటికి సాగి పోయి, ఇలా వూరంతా పూర్తి చేస్తారు. ఇలా ఇంటింటికీ తిరుగుతూ తన్మయత్వంతో పాడే పాటల్లో ఎక్కువగా రామదాసు పాటలనే ఇలా పాడేవారు
అల్తమస్ కబీర్

అల్తమస్ కబీర్, (జననం 1948 జూలై 19, కలకత్తా), భారత మాజీ ప్రధాన న్యాయమూర్తి. ఇతను 2012 సెప్టెంబరు 29 నుండి 2013 జూలై 18 వరకు భారత 39వ ప్రధాన న్యాయమూర్తిగా వ్యవహరించాడు. పశ్చిమ బెంగాల్ లోని బెంగాలీ ముస్లిం కుటుంబంలో జన్మించాడు. కలకత్తా లోని కలకత్తా విశ్వవిద్యాలయం నుండి న్యాయవిద్య అభ్యసించాడు. తండ్రి జెహంగీర్ కబీర్, పశ్చిమ బెంగాలో ప్రముఖ కాంగ్రెస్ పార్టీ రాజకీయ నాయకుడు, కార్మిక నాయకుడు. ఇతను అప్పటి పశ్చిమ బెంగాల్ ముఖ్యమంత్రులు బి. సి. రాయ్, ప్రఫుల్ల చంద్ర సేన్ ల మంత్రివర్గాలలో పనిచేశాడు. అంతేకాకుండా 1967 లో పశ్చిమ బెంగాల్ లో అజోయ్ కుమార్ ముఖర్జీ నాయకత్వంలో ఎన్నుకోబడిన మొదటి కాంగ్రెసేతర ప్రభుత్వంలో కూడా మంత్రిగా బాధ్యతలు నిర్వర్తించాడు. అల్తమస్ డార్జిలింగ్ లోని ప్రసిద్ధ ఎమినెంట్ మౌంత్ హెర్మన్ పాఠశాలలో, కలకత్తా లోని కలకత్తా బాలుర పాఠశాలలో విద్యనభ్యసించాడు. విద్యార్థిగా ఉన్నపుడు సామాజిక సమస్యలపై ఇతను రచించిన ఒక రచనను చదివిన కలకత్తా బాలుర పాఠశాలలోని ఒక ఉపాధ్యాయుడు ఇతడిని న్యాయశాస్త్రం చదవమని ప్రోత్సహించాడు. కలకత్తా విశ్వవిద్యాలయం నకు అనుబంధంగా ఉన్న ప్రెసిడెన్సీ కళాశాల నుండి చరిత్ర ప్రధానాంశంగా పట్టభద్రుడైన తర్వాత అల్తమస్ న్యాయవిద్యను అభ్యసించాడు
విజయ నరేష్

విజయ నరేష్ లేదా నరేష్ తెలుగు సినీ నటుడు. ఇతను నటి విజయ నిర్మల కుమారుడు. అనేక తెలుగు చిత్రాలలో హాస్య ప్రధాన పాత్రలు పోషించాడు. ముఖ్యంగా జంధ్యాల దర్శకత్వంలో వచ్చిన అనేక విజయవంతమైన చిత్రాలలో నటించి ప్రేక్షకులను మెప్పించాడు. బాలనటుడిగా 1972లో పండంటి కాపురం చిత్రం ద్వారా సినీరంగ ప్రవేశం చేశాడు. 1982లో ఇతని తల్లి విజయ నిర్మల దర్శకత్వంలో ప్రేమ సంకెళ్ళు చిత్రంలో కథానాయకుడిగా నటించాడు, కానీ ఆ చిత్రం విజయవంతం కాలేదు. తర్వాతి కాలంలో అనేక హాస్య ప్రధాన చిత్రాలలో నటించి నటుడిగా మంచిపేరు తెచ్చుకున్నాడు. ఇతను కథానాయకిడిగా నటించిన చిత్రం జంబలకిడి పంబ తెలుగు చలనచిత్ర చరిత్రలో అత్యధిక వసూళ్ళు సాధించిన హాస్యచిత్రంగా నిలిచింది. కొద్దికాలంగా సహాయ పాత్రలను పోషిస్తున్నాడు. ప్రతినాయక పాత్రలను కూడా పోషించనున్నట్లు తన అభిప్రాయాన్ని వెల్లడించాడు. 2019 మా (మూవీ ఆర్టిస్ట్ అసోసియేషన్) ఎన్నికల్లో అంతకు మునుపు అధ్యక్షుడైన శివాజీ రాజా మీద 69 ఓట్ల ఆధిక్యంతో గెలిచి అధ్యక్షుడయ్యాడు. నరేశ్ వివాహము నాలుగుసార్లు జరిగింది
తూర్పు భాగవతం

ఆంధ్ర దేశంలో ప్రఖ్యాతి వహించిన వీధి భాగవతాలలో కూచిపూడి వీథి భాగవతాలు గొప్ప పేరు ప్రఖ్యాతులు సంపాదించు కున్నాయి. వీరే కాక గొల్ల భాగవతులూ, యానాది భాగవతులూ, మాల భాగవతులూ, చిందు భాగవతులూ మొదలైన వారూ భాగవతాలను ప్రదర్శించారు. పైన చెప్పిన వారే కాక ఉత్తరాంధ్ర దేశంలో విశాఖపట్టణం, శ్రీకాకుళం, గంజాం, కోరా పుట్టి మొదలైన ప్రాంతాల్లో తూర్పు భాగవతమ" నే భాగవతం ప్రచారంలో ఉంది. ఇది సామాన్య ప్రజానీకాన్నే కాక, పండితుల్ని, విద్వాంసుల్నీ, కవుల్నీ, గాయకుల్నీ ఆకర్షించడమే కాక ఇది ఒక విశిష్ట నర్తన రీతిగానూ, సంగీత సాంప్రదాయంగానూ, మృదంగ బాణీగానూ ఈ నాటకం పోషింప బడుతూ ఉందని గరిమెళ్ళ రామ మూర్తి, డి.వై. సంపత్ కుమార్ లు తెలియ చేస్తున్నారు. ఆయా ప్రాంతాలలో తిరునాళ్ళ లోనూ, అమ్మవారి జాతర్లలోనూ, ఈ భాగవాతాలు ప్రదర్శింప బడి ప్రజాభిమానాన్ని చూరగొన్నాయి. పండితులైన హరికథా పితామహుడు అజ్జాడ ఆది భట్ల నారాయణదాసు, ఆనంద గజపతి మహారాజు లాంటి కళా పోషకుల ఆదరాభిమానాల్ని చూరగొనడమే కాక ఎందరో ఉత్తమ భాగవత కళాకారులకు సింహతలాటాలను ఘంటా కంకణాలనూ కలియుగ సత్య భామ....
అలకనంద

'అలకనంద' నది హిమాలయాల లో పుట్టి ఉత్తరాఖండ్ రాష్ట్రం గుండా ప్రవహించే ఒక నది. ఇది అనగా ఈ నది దేవప్రయాగ వద్ద భగీరథ నదితో కలిసి గంగానదిగా పిలువబడుతూంది. అలకనంద నది బదరీనాథ్‌కు ఉత్తరంగా సుమారు 40 కి.మీ. అవతల హిమాలయ కొండల మధ్య పుట్టి దేవప్రయాగ అనే వూరి వరకూ ‘అలకనంద’ అనే పేరుతోనే ప్రవహిస్తుంది. అయితే బద్రినాథ్‌కు చాలా దూరంలో గంగానది గంగోత్రి అనే చోట నేలమీదకు దిగి, అక్కడ నుంచి భాగీరథి అనే పేరుతో ముందుకు సాగివస్తుంది. అలాగే కేదార్‌నాథ్ దగ్గర భిలాంగన, మందాకిని అనే నదులు జన్మించాయి. అందులో భిలాంగన నది ముందుకు సాగివచ్చి తిహారి అనే టోట భాగీరథి నదిలో కలిసి పోతుంది. అక్కడినుంచి అది భాగీరథి అనే పేరుతో ముందుకు సాగిపోతుంది. ఈ నది భగీరథ నదిని కలువక ముందే మరికొన్ని నదులతొ కలుస్తుంది. ఈ నది కిన్నేరసాని నదితో కలుస్తుంది ఇది కిన్నేరసాని నదితొ రుద్రప్రయాగ వద్ద కలస్తుంది. అంతేకాదు పిండారి నదితో కర్న ప్రయాగ వద్ద కలుస్తుంది
భాగవతులు

భరత నాట్య సంప్రదాయ ప్రవర్తకులలో కూచిపూడి కన్న ప్రథములు పోతక మూరి భాగవతులు. వీరు అహోబల స్వామి సన్నిధిని నాట్యాచార్యులై నిత్య నాట్య సేవ చేసారు. శ్రీవెలయపాల వారధి పవ్వళించి జోజో, అన్న జోల పాట ఈ భాగవతులు రచించిందే. వీరిని తాళ్ళాపాక అన్నామాచార్యులే పేర్కొన్నారన్న, గీత నాట్యాలలో వీరికి గల ప్రతిభ వ్వక్తం కాగలదనీ వీరు 1280 ప్రాంత్రపు వారనీ తెలుస్తూంది. దీనిని బట్టి భాగవత కళ రాయలసీమలో తర తరాలుగా ప్రచారంలో వున్నట్లు తెలుస్తూ ఉంది. భాగవత కళను రాయలసీమలో విరివిగా ప్రచారం చేయవలెనన్న తలంపుతో క్రీ:శ:. 1700 - 1759 ప్రాంతాలలో బనగాని పల్లె నవాబు గారు కూచి పూడి నుండి కొందరు కళా వేత్తల కుటుంబాలను ఆహ్వానించి కోట కొండ, కపట్రాల గ్రామాలలో వారికి భూములు ఇచ్చి, వారి చేత కర్నూలు జిల్లాలో భాగవత కళ ప్రచారాన్ని ప్రోత్సహించారు. అప్పటిలో కూచి పూడి నుండి తరలి వెళ్ళిన కుటుంబాలలో ప్రథముడు చల్లా భాగవతం దాసం భొట్లు, సిద్ధేంద్రయోగి నేర్పించిన పారిజాతాపహరణాన్ని పారంపర్యంగా ప్రదర్శించిన వారిలో చల్లావారు ముఖ్యులు. తొమ్మిదవ తరానికి భరత శాస్త్రం లక్ష్మీనారాయణ శాస్త్రి సుప్రసిద్ధ నాట్య కళా విశారదుడు. భామా కలాపాన్నీ, గొల్ల కలాపాన్నీ, క్షేత్రయ్య పదాలనూ, తరంగాలనూ అభినయించడంలో దిట్ట. సంగీత నృత్య విద్యల్లోనే కాక, సంస్కృతాంధ్ర భాషల్లో చక్కని పాండితీ ప్రతిభ గడించిన వారు. కూచి పూడి వీధి భాగవతులకు గోలు కొండ నవాబు తానీషా ఎలా అగ్రహారాన్ని దానం చేశాడో అదే విధంగా కోట కొండ భాగవతులకు కర్నూలు నవాబు 200 ఎకరాల భూమి శ్రోత్రియంగా ఇచ్చారట
లక్ష్మా గౌడ్

కలాల్ లక్ష్మా గౌడ్ ఆగష్టు 21, 1940 న మెదక్ జిల్లాలోని నిజాంపూర్లో జన్మించాడు. ఈయన చిత్రకళలోనే కాక, ముద్రణ, డ్రాఫ్టింగ్ లో కూడా దిట్ట. శిల్పకళ, గాజుపై చిత్రకళ లోనూ ఆరితేరిన లక్ష్మా గౌడ్, గ్రామీణ నేపథ్యంగల శృంగార భరిత చిత్రాలకు ఖ్యాతి గాంచాడు. ఆయన 2015లో తెలంగాణ రాష్ట్ర ప్రభుత్వ పురస్కారం, 2016లో భారత ప్రభుత్వం నుండి పద్మశ్రీ పురస్కారం అందుకున్నాడు. లక్ష్మా గౌడ్ బాల్యం గ్రామంలో కొనసాగడం వలన, గ్రామీణ సంప్రదాయాలు, కళలను గమనించే అవకాశం లభించింది. బాలుడిగా ఉన్నప్పుడు తోలుబొమ్మలాట, మట్టితో చేసే అలంకరణల పట్ల ఆకర్షితుడయ్యాడు. కాలం గడిచే కొద్దీ చిత్రకళపై ఆసక్తి పెంచుకొని హైదరాబాదుకి చెందిన ప్రభుత్వ లలిత కళల కళాశాలలో చేరాడు. కే.జీ. సుబ్రమణ్యన్ నేతృత్వంలో పైకప్పుల లోపలి భాగాలపై వేసే మ్యూరల్ పెయింటింగుల అధ్యయనానికై 1963-65 లో బరోడా లోని ఫ్యాకల్టీ ఆఫ్ ఫైన్ ఆర్ట్స్ కి వెళ్ళిన లక్ష్మా గౌడ్ కు, ముద్రణరంగంలో ఆసక్తి కలిగింది . చిత్రకళలోని ముద్రణరంగ విభాగంలో తనదైన ఒరవడిని సృష్టించాడు. పట్టా పుచ్చుకొన్న తర్వాత గౌడ్ నిజాంపూర్ తిరిగివచ్చాడు
తిమ్మారెడ్డిపల్లి (హనుమంతునిపాడు)

తిమ్మారెడ్డిపల్లి ప్రకాశం జిల్లా, హనుమంతునిపాడు మండలంలోని గ్రామం. ఇది మండల కేంద్రమైన హనుమంతునిపాడు నుండి 6 కి. మీ. దూరం లోను, సమీప పట్టణమైన కందుకూరు నుండి 56 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 717 ఇళ్లతో, 2944 జనాభాతో 2441 హెక్టార్లలో విస్తరించి ఉంది. గ్రామంలో మగవారి సంఖ్య 1499, ఆడవారి సంఖ్య 1445. షెడ్యూల్డ్ కులాల సంఖ్య 1165 కాగా షెడ్యూల్డ్ తెగల సంఖ్య 0. గ్రామ జనగణన లొకేషన్ కోడ్ 591125.. గ్రామంలో ప్రభుత్వ ప్రాథమిక పాఠశాలలు 8, ప్రభుత్వ ప్రాథమికోన్నత పాఠశాలలు మూడు, ప్రభుత్వ మాధ్యమిక పాఠశాల ఒకటి, ప్రైవేటు మాధ్యమిక పాఠశాల ఒకటి ఉన్నాయి
వ్యవసాయ స్వయం సేవకులు

సేంద్రియ వ్యవసాయానికి ప్రాముఖ్యత, గుర్తింపు ఇస్తున్న ప్రస్తుత కాలంలో వ్యవసాయంలో దేశవిదేశాలలో విదేశీయ స్వయంసేవకులు పర్యటించి సేంద్రియ (ఆర్గానిక్) వ్యవసాయ పద్ధతులను అభ్యసించడం సరికొత్త పద్ధతి. నిజానికి ఈ పద్ధతి 1971లో లండన్లో ప్రారంభం అయింది. నగర జీవితానికి అలవాటు పడిన ప్రజలు పల్లెసీమల గురించి వారి జీవిత విధానం గురించి తెలుసుకోవడానికి ఈ పద్ధతి మొదలైంది. అయినప్పటికీ ప్రస్తుతం ఈ విధానం ఆర్గానిక్ వ్యవసాయ విధానాల శిక్షణకు ఉపకరిస్తున్నది. వేలసంవత్సరాలకు ముందు నుండి భారతీయ సంస్కృతిలో సేంద్రియ వ్యవసాయం ఆచరణలో ఉంది. సేంద్రియ వ్యవసాయంతో భారతీయ సంస్కృతి సంపదలతో వర్ధిల్లింది. ఒకప్పుడు భారతదేశం ప్రపనచదేశాలలో సంపన్నదేశంగా గుర్తించపడడానికి సేంద్రియ వ్యవసాయం ప్రముఖ పాత్ర వహించింది. భారతీయ సంప్రదాయంలో వ్యవసాయం పూర్తిగా సేంద్రియ విధాల ఆధారితమైనది. క్రిమిసంహారకాలు, ఎరువులు మొదలైనవన్నీ మొక్కలు జంతువుల వ్యర్ధాల నుండి తయారుచెయ్యబడ్డాయి. ఆవును పాలకొరకు మాత్రమే ఉపయోగించక ఆవుపేడ, ఆవుమూత్రము ఎరువులకు క్రిమిసంహారక తయారీలకు వాడేవారు. అంతేకాదు ఎద్దులు, దున్నపోతులు సైతం దున్నడానికి, బడి లాగడానికి, ఒబ్బిడిచేయడానికి ఉపయోగిస్తూ పేడను అలవర్ధకమైన ఎరువుగా ఉపయోగించేవారు. వేపనూనె, వేపాకు, అల్లం మొదలైనవి సహాసిద్ధమైన క్రిమిసహారక తయారీలకు ఉపయోగించేవారు
సుళ్ళూరుపేట సుళ్ళు ఉత్సవము

సూళ్ళూరుపేట సుళ్ళు ఉత్సవం అన్ని ప్రాంతాల్లో జరగకపోయినా, కొన్ని ప్రాంతాల్లో ఇప్పటికీ జరుగుతూ ఉంది. మరికొన్ని చోట్ల సిడిబండి ఉత్సవాలు, గాలపు సిడి ఉత్సవాలు ఇలా జరుగుతూ వుంటాయి. సిడి బండి ఉత్సవం కృష్ణా జిల్లా ఉయ్యూరు వీరమ్మ తిరుణాళ్ళలో జరిగేది. సుళ్ళు ఉత్సవం ఇప్పటికీ నెల్లూరు జిల్లా, సూళ్ళూరు పేటలో చెంగాళమ్మ తిరునాళ్ళలో జరుగుతూ ఉంది. అనాదిగా ఈ ఉత్సవం జరగటం వల్లనే అ ఊరికి సూళ్ళూరు పేట అనే పేరు సార్థకమైన దంటారు. సూళ్ళూరు పేటలో చెంగాళమ్మ దేవస్థానంలో ప్రతి ఏట బ్రహ్మోత్సవాలు జరుగుతూ వుంటాయి. ఈ ఉత్సవంలో సుళ్ళు ఉత్సవానికి ఎంతో ప్రాముఖ్యాన్నిస్తారు. రాష్ట్రం మొత్తం మీద ఇక్కడ జరిగినంత బ్రంహ్మాండంగా ఈ ఉత్సవం మరెక్కడా జరగదంటారు. సాయత్రం పూట ఆలయ ప్రాంగణంలో దాదాపు ముప్పై అడుగుల ఎత్తులో ఒక స్తంభం పాతి, దాని పైభాగాన ఓ రాట్నం అమరుస్తారు. ఆ రాట్నానికి నలభై అడుగుల పొడవున్న మరొక కొయ్యను అమర్చి దానికి ఒక వైపు పాలవెల్లి చట్రం కడతారు. ఆ చట్రానికి జీవంతో వున్న మేకనూ, మనిషి బొమ్మనూ, రోలు, ఒడిబాల ఏర్పాటు చేసి పూల మాలలతో వాటిని అలంకరించి ఒక్కోసారి తొమ్మిది చుట్లు తిప్పుతారు. ఇలా సిడిమాను తిరిగే సమయంలో దానికి కట్టి వున్న మేక భయంకరంగా ఆరుస్తుంది
బైబిల్ పఠన ప్రాముఖ్యత

బైబిల్ ని చదువుటకు ముఖ్యమైన కారణం మనిషి తన అస్తిత్వాన్ని గుర్తు తెచ్కోచువడానికి చాల ప్రాముఖ్యమైనది. బైబిల్ లో దేవుడు మనుషులను తన పిల్లలుగా ప్రస్తావిస్తాడు. దీనిని బట్టి బైబిల్ చదవడం అనేది చాల అవసరము అలాగే దేవుడే తండ్రిగా మనిషితో మాట్లాడటం అనేది గొప్ప విషయం . దేవుడు తండ్రి అవుతే బైబిల్ చదవడం అనేది ఒక లేఖ ను చదవడమే. తండ్రి ఒక కుమారునికి రాసిన ప్రేమ లేఖ. దేవుడు మనిషి పట్ల ఈ స్వభావం కలిగి వుండటం వలన బైబిల్ చదవడం మరియు ప్రతి మనిషి నేర్చుకోవాల్సిన విషయం వుంది. బైబిల్ రాయబడ టానికి ముఖ్యకారణమైన దేవుడు మనిషి కోసం దీనిలో ఎన్నో విషయాలు వ్రాయీంచాడు. పాపం నుండి తప్పించుకోవడం, సాతాను శక్తిని అధిగమించే ఆశ్త్రాలు , మనిషిని ప్రేమించడం, జాలి,దయ,కరుణ,సహాయం,సహనం,ఓపిక ఇలా ఎన్నో విషయాలు దేవుడు మనిషికి నేర్పించాలి అనుకోని వ్రాయీంచాడు. ఒక్క మాట లో చెప్పే విషయం కాదు కాబట్టి ప్రతి మానవుడు మార్పుచెంది తన వైపుకు మల్లుటకు మరియు స్వర్గం చేరుటకు దేవుడు చేసిన నిబందన గ్రంధము.మార్పు అనేది ఒక్కరోజులో వచ్చేది కాదు కాబట్టి ఈ బైబిల్ ను రోజు చదవడం అవసరం. ఈ బైబిల్ చదవడం ద్వార చదివిన వ్యక్తీ మార్పు చెందడమే కాక మరొకరికి మార్పుకు కారణం అవుతాడు. దీనికి మూలం బైబిల్ లో వున్నామనిషి ఊహకు అందని మాటలు మరియు వాక్య ప్రేరణ ఇవి మనిషిని ఎంతల ప్రభావితం చేస్తున్నాయీ అంటే ఇందులో వున్నా మాటలు మనిషి రాస్తే ప్రపంచంలో ఇంతమందికి చేరువ కాదేమో, ఇది పేరుకు మనుషులు రాసిన, రాయీంచిన దేవుని మాటలు కనుక ప్రపంచ ప్రజలను ఇంతల ఆకర్షితులను చేస్తుంది
బరంపురం

బ్రహ్మపుర లేక బరంపూర్ ఒడిషా రాష్ట్రంలోని గంజాం జిల్లాలోని ఒక ప్రాచీన పట్టణం. ఈ నగరాన్ని సిల్క్ సిటీ (పట్టు నగరం) అని కూడా వ్యవహరిస్తారు. ఇది ఒడిషా రాజధాని భువనేశ్వర్ నగరానికి సుమారు 130 కిలోమీటర్ల దూరంలో ఉంది. బ్రిటిష్ పాలన కాలంలో బ్రహ్మపుర మద్రాసు ప్రెసిడెన్సీలో అంతర్భాగంగా ఉండేది. 1936లో బ్రహ్మపూర్ ఒడిషాలో విలీనం చేయబడింది. శ్రీకాకుళాన్ని కూడా ఒడిశాలో కలపాలని ఉద్యమాలు జరుగుతున్నా గవర్నర్ ఆ డిమాండ్‌ను సంతృప్తి పరచలేదు. బరంపురం ఒడిషా రాష్ట్రపు వాణిజ్య రాజధాని , దక్షిణ ఒడిషా ముఖద్వారము. ఈ కారణం వలన ఇక్కడ రవాణా సదుపాయములు బాగా అభివృద్ధి చెందాయి. బరంపురం పలు జాతీయ రహదారులతో అనుసంధానమై ఉంది. జాతీయ రహదారి 5 (భారతదేశం) (చెన్నై– కోల్‌కతా) ,జాతీయ రహదారి -59 (గోపాల్‌పూర్– అహ్మదాబాద్) , ఇతర ఒడిషా నగర రహదారులతో ఈ నగరం అనుసంధానమై ఉంది. నగరం లోపల మూడు చక్రాల ఆటోలు ఎక్కువగా ప్రయాణీకుల అవసరార్థం ఉన్నాయి. అలాగే కొద్ది సంఖలో ట్యాక్సీలు కూడా తిరుగుతుంటాయి
తెలుగు భాషలో వ్యతిరేకార్థాలు

తెలుగు భాషలో వ్వతిరేకార్థాల పుట్టుక పలు విధాలు. "న" అక్షరము సామాన్యంగా వ్యతిరేకార్థాన్ని సూచిస్తుంది. హల్లుకు ముందు న శబ్దము అగా మారి వ్యతిరేకార్థము: న+ప్రతిష్ఠ = అప్రతిష్ఠ. న+ఏక = (అన్ + ఏక) = అనేక
రాయ్‌పుర్

రాయ్‌పుర్, భారతదేశంలోని ఛత్తీస్‌గఢ్ రాష్ట్రానికి రాజధాని. అంతేకాకుండా ఇది ఛత్తీస్‌గఢ్ రాష్త్రంలో అతిపెద్ద నగరం. 2000 సంవత్సరం నవంబరు 1 న ఛత్తీస్‌ఘఢ్ రాష్ట్రం ఏర్పడకముందు ఇది మధ్య ప్రదేశ్ రాష్ట్రంలో భాగంగా ఉండేది. ఇది దేశవ్యాప్తంగా చూసినప్పుడు అది విస్తృత జనాభా కలిగిన రాష్ట్రం.పారిశ్రామిక అవకాశాలపై, ఇది సంవత్సరాలుగా ఘాతాంక వృద్ధిని సాధించింది. అంతర్జాతీయ బ్రాండ్లు, గ్లోబల్ ఆటోమొబైల్ కంపెనీల బలమైన ఉనికితో, రాయ్పూర్ మధ్య భారతదేశంలో ఒక ప్రధాన వ్యాపార కేంద్రంగా అవతరించింది.కేంద్ర గృహనిర్మాణ, పట్టణ వ్యవహారాల మంత్రిత్వ శాఖ (మోహువా) ఈజీ ఆఫ్ లివింగ్ ఇండెక్స్ 2019 లో ఇది 7 వ స్థానంలో ఉంది రాయ్ పూర్ నగరాన్ని రాయ్ జగత్ అనే గోండు రాజు స్థాపించాడు, ఆయన నిర్మించిన బుడ తాలబ్ అనే చేరువు ఆయన పాలనకు సజీవ సాక్ష్యం.అతని వల్లనే ఆ నగరానికి రాయ్ పూర్ అనే పేరు వచ్చింది. పురాతత్వ శాస్త్రవేత్తలు జరిపిన తవ్వకాలలో లభించిన పలు సాక్ష్యాలు, శిధిలమైన పలు కోటలలో జరిపిన తవ్వకాలలో లభించిన ఆధారాలు రాయ్‌పూర్ ఉనికిని చాటుతున్నాయి.మౌర్య సామ్రాజ్యం నుండి రాయ్‌పూర్ ఉనికి కలదని చాటిచెప్పే పలు ఆధారాలు వివిధ సాహిత్య గ్రంధాలలో పొందుపరచబడ్డాయి.రాయ్‌పూర్ జిల్లా ఒకప్పుడు దక్షిణ కోస్టల్ లో భాగంగా ఉండేది, మౌర్య సామ్రాజ్యం కింద పరిగణించబడింది. రాయ్‌పూర్ తరువాత హైహాయ రాజుల రాజధానిగా ఉంది
కార్ల్ డేవిడ్ అండర్సన్

కార్ల్ డేవిడ్ ఆండర్సన్ (సెప్టెంబర్ 3, 1905 - జనవరి 11, 1991) అమెరికన్ భౌతిక శాస్త్రవేత్త . అతను ఎలక్ట్రాన్ కు వ్యతిరేక కణమైన పాజిట్రాన్ 1932 లో కనుగొన్నారు. ఈయన చేసిన ఉత్తమ ఆవిష్కరణకు 1936 లో భౌతిక శాస్త్రములో నోబెల్ బహుమతి లభించింది. అండర్సన్ న్యూయార్క్ నగరంలో జన్మించాడు. ఈయన స్వీడిష్ నుండి వలస వచ్చిన కుటుంబానికి చెందినవాడు. ఈయన భౌతిక శాస్త్రము, ఇంజనీరింగ్ లను కాల్‌టెక్ (బ్యాచులర్ ఆఫ్ సైన్సు:1927,డాక్టర్ ఆఫ్ ఫిలాసపీ:1930) లో పూర్తిచేశాడు. రాబర్ట్ ఎ. మిల్లికాన్ పర్యవేక్షణలో ఆయన విశ్వకిరణాలపై పరిశోధనలు ప్రారంభించినపుడు ఊహించని విధంగా క్లౌడ్ ఛాంబర్ చిత్రాలలో పరమాణు ఉపకణాన్ని కనుగొన్నాడు. ఈ కణం పరమాణు ఉపకణమైన ఎలక్ట్రాన్తో సమానమైన ద్రవ్యరాశి గలదిగా గుర్తించాడు. కానీ ఈ కణం ఎలక్ట్రాన్ యొక్క ఆవేశం (ఋణావేశం) నకు వ్యతిరేక ఆవేశం (ధనావేశం) ఉన్నట్లు గుర్తించాడు. ఈ పరిశోధన 1932 లో ప్రకటించబడింది. దీనిని యితర శాస్త్రవేత్తలు ఆ తర్వాత కాలంలో ధ్రువీకరించారు
పాలిటానా

పాలిటానా నగరం భారత దేశం లోని గుజరాత్లో గల "భావ్‌నగర్ జిల్లా" లోనిది. ఇది భావ్‌నగర్ పట్టణానికి నైరృతి దిక్కున ఉంది. ఇది జైనుల యొక్క తీర్థయాత్రా ప్రదేశము గుజరాత్‌లోని భావ్‌నగర్ జిల్లాలో అతి పురాతన పట్టణం ‘పాలిటానా’. ఇక్కడికి అతి సమీపంలోని శత్రుంజయ పర్వతాలు జైనుల పంచక్షేత్రాలలో ఒకటి. ఈ ప్రాంతంలో మొత్తం 863 ఆలయాలు ఉండటం విశేషం. అన్నిట్లో ముఖ్యమైనది ఆదీశ్వరాలయం. పాలరాతితో నిర్మించిన ఈ ఆలయంలోని శిల్పాలు అత్యంత ఆకర్షణీయంగా ఉంటాయి. చాలా దేవాలయాలు ఇక్కడ జైన మందిరాలుగా మార్పు చెందాయి. 11వ శతాబ్దం నాటి ఇక్కడి ఆలయాల్లో శిల్ప నైపుణ్యం అద్భుతం. ఈ ప్రాంతంలో అనేక బౌద్ధ గుహలు కన్పిస్తాయి. అప్పట్లో జైన, బౌద్ధమతాలు గొప్పగా విరాజిల్లిన ప్రాంతం పాలిటానా. ఇది 1194 లో రాజరిక రాజ్యంగా స్థాపించబడింది
సీమాంధ్ర

ఆంధ్రప్రదేశ్ రాష్ట్రంలోని రాయలసీమ (కర్నూలు, అనంతపురం, కడప, చిత్తూరు), కోస్తాంధ్ర (శ్రీకాకుళం, విజయనగరం, విశాఖపట్టణం, తూర్పు గోదావరి, పశ్చిమ గోదావరి, కృష్ణా, గుంటూరు, ప్రకాశం, నెల్లూరు) ప్రాంతాలని కలిపి సీమాంధ్రగా వ్యవహరిస్తారు. ఆంధ్ర ప్రదేశ్ రాష్ట్రం నుండి తెలంగాణ ప్రాంతం విడిపోయి కొత్త రాష్ట్రంగా ఏర్పడటంతో మిగిలిన ఆంధ్ర ప్రదేశ్ (అనగా రాయలసీమ, కోస్తా ఆంధ్ర) ప్రాంతాన్ని సీమాంధ్ర లేదా నవ్యాంధ్రగా వ్యవహరిస్తున్నారు. 1953న ఏర్పడి 1956 వరకూ కర్నూలు రాజధానిగా కొనసాగిన ఆంధ్ర రాష్ట్రమే ఇప్పటి సీమాంధ్ర. 1956లో కోస్తా ఆంధ్ర, రాయలసీమలతో కూడిన ఆంధ్ర రాష్ట్రం, హైదరాబాదు రాష్ట్రం (ఇప్పటి తెలంగాణ ప్రాంతం) లను ఉమ్మడి ఆంధ్రప్రదేశ్ రాష్ట్రంగా ఏర్పాటు చేశారు. సీమాంధ్ర మూడు ప్రాంతాలతో కూడి ఉంది. ఉత్తరాంధ్ర/కళింగాంధ్ర/ఉత్తర కోస్తాగా పిలువబడే శ్రీకాకుళం, విజయనగరం, విశాఖపట్టణం జిల్లాలు ఒక భాగం.కోస్తా జిల్లాలుగా పిలువబడే తూర్పు గోదావరి, పశ్చిమ గోదావరి, కృష్ణా, గుంటూరు, ప్రకాశం, నెల్లూరు జిల్లాలు రెండవ భాగం. రాయలసీమగా పిలువబడే కర్నూలు, అనంతపురం, కడప, చిత్తూరు జిల్లాలు మూడవ భాగం.
ఎం అర్ ఐ

ఎం.ఆర్.ఐ (MRI) అనే పదము "మేగ్నటిక్ రెసొనంస్ ఇమేజింగ్" (magnetic resonance imaging) యొక్క సంక్షిప్త పదము. ఎం.ఆర్.ఐ. పరికరము మనిషి లోపల యున్న అవయవాలను చూచుటకై వైద్యులు ఉపయోగిస్తారు, దీని సహాయముతో శస్త్ర చికిత్స చేయకుండానే రోగి యొక్క సమస్యను తెలుసుకొనవచ్చును. దీనికి "మేగ్నటిక్ రెసొనంస్ టోమొగ్రఫి" (magnetic resonance tomography) సులభంగ "ఎం.ర్.టి" (M.R.T) అని కూడా పిలుస్థారు
పాడుతా తీయగా (ధారావాహిక)

పాడుతా తీయగా ఈటీవీలో బహుళ ప్రజాదరణ పొందిన పాటల పోటీ కార్యక్రమం. ప్రముఖ సినీ నేపథ్య గాయకుడు ఎస్.పి బాలసుబ్రహ్మణ్యం దీనికి వ్యాఖ్యాత. ఆంధ్రప్రదేశ్ నలుమూలలా ప్రతిభ ఉన్న గాయనీ గాయకులను ప్రోత్సహించడం ఈ కార్యక్రమం యొక్క ముఖ్యోద్దేశం. దీని దర్శకుడు ఎన్.బి. శాస్త్రి. 1996 మే 16న హైదరాబాదులోని సారధి స్టూడియోలో అతికొద్ది మంది సమక్షంలో  ప్రారంభమైన ఈ కార్యక్రమం ఇప్పటికీ కొనసాగటమే కాక అమెరికా కు కూడా విస్తరించింది. దక్షిణ భారతంలోనే మొట్టమొదటి సంగీత ఆధారిత రియాలిటీ షో ఇది. మంగళంపల్లి బాలమురళీకృష్ణ, సాలూరి రాజేశ్వరరావు, కె.విశ్వనాధ్, కె.వి
ముక్తినాథ్

నేపాల్ దేశంలోని మస్తంగ్ జిల్లాలో ఉన్న హిమాలయపర్వతాలలో భాగమైన తొరంగ్ లా పర్వతపాదం వద్ద ఉన్న పవిత్ర క్షేత్రం ముక్తినాథ్. ముక్తినాథ్ కేవలం హిందువులకే కాదు, ముస్లిములకు కూడా పవిత్రక్షేత్రం. ఈ ఆలయం రాణి పౌవా (ఒక్కోసారి పొరపాటుగా దీనిని కుడా ముక్తినాథ్ అంటూ ఉంటారు) గ్రామానికి సమీపంలో ఉంది. హిందువులు ఈ పవిత్రక్షేత్రాన్ని ముక్తిక్షేత్రం అంటారు. ముక్తిక్షేత్రం అంటే మోక్షాన్ని ఇచ్చే ప్రదేశం అని అర్ధం. ఈ ఆలయం ఒకప్పుడు వైష్ణవుల ఆధీనంలో ఉండేదనీ,ఆ తరువాత బౌద్ధుల ఆరాధనాక్షేత్రంగా మారిందని భావిస్తారు. ఈ ఆలయం 108 వైష్ణవ దివ్యక్షేత్రాలలో ఒకటిగా భావిస్తారు. బుద్ధులకు పూర్వం ఈ ప్రదేశం సాలిగ్రాం అని పిలువబడుతూ వచ్చింది. శ్రీమన్నారాయణకు ప్రతిరూపమైన సాలిగ్రామశిలలు ఇక్కడ అత్యధికంగా లభించడమే ఇందుకు కారణం. 51 శక్తిపీఠాలలో ఇది ఒకటి. బౌద్ధులు ఈ ప్రదేశాన్ని చుమింగ్ గ్యాస్థా అని పిలుస్తారు. టిబెట్ భాషలో చుమింగ్ గ్యాస్థా అంటే నూరు జలాలు అని అర్ధం
లింఫోమా

లింఫోమా అనబడే ఈ కేన్సర్ తెల్లరక్తకణాలలోని లాసికాణువు లేదా లింఫోసైట్లలలో జన్యు మార్పు సంభవించి, అవి నియంత్రణ లేకుండా విభజించడం వల్ల ఏర్పడుతుంది. ఇది శరీరములోని శోషరస నాళము, ప్లీహము, ఎముక మజ్జ, రక్తము, ఇతర భాగాలలో ఏర్పడవచ్చును. ఇది సాధారణంగా కణుపు వలె ఏర్పడును. లింఫోమాలు చాలా రకాలున్నాయి. ఒక్కో రకానికి ఒక్కో విధమైన చికిత్స చేస్తారు. ముఖ్యంగా హాడ్జ్కిన్స్ లింఫోమా లేదా నాన్-హాడ్జ్కిన్స్ లింఫోమాగా విభజిస్తారు, వీటిలో మరల మరెన్నో ఉప జాతులున్నాయి. లింఫోమా ను నిర్దారణకు జీవాణుపరీక్ష (బయాప్సి) చెయ్యవలసి వుంటుంది. అనగా రోగి శరీరములోని గడ్డ నుండి కొంత భాగమును తీసి సూక్ష్మదర్శిని సహాయముతో చూచి నిర్ధారణ చెయ్యాలి. అలా ప్రథమ నిర్ధారణ చేసాక, మరికొన్ని పరీక్షలు చేయవలసి ఉంటుంది. వాటిలో ముఖ్యమైనవి పై పరీక్షల సహాయముతో లింఫోమాను వర్గీకరించి, అందుకు తగిన చికిత్స చేస్తారు. వీటిలో ముఖ్యముగా వైద్యులు చూచునది సాధారణంగా హాడ్జ్కిన్స్ లింఫొమా లేదా నాన్-హాడ్జ్కిన్స్ లింఫొమాగా విభజిస్తారు. హాడ్జ్కిన్స్ లింఫోమా మిగతా వాటిక్కనా చాలా భిన్నమైనది
ఎముక మజ్జ

ఎముక మజ్జ అనబడే ఈ మృదువైన కణజాలము ఎముక లోపలి భాగములో ఉంటుంది. ఇది మనుషులలో, ఇతర క్షీరదాల్లో ఎర్ర రక్త కణాలను ఉత్పత్తి చేస్తుంది. ఒక్క మనిషిలో నాలుగు శాతం బరువు ఈ ఎముక మజ్జదే. ఎముక మజ్జలో ప్రతి రోజూ 50,000కోట్ల రక్త కణాల ఉత్పత్తి అవుతాయి. ఎముక మజ్జలో నుండి సూక్ష్మ రక్తనాళాల ద్వారా ఆ కణాలు రక్తము లోనికి కలుస్తాయి. మనుషుల్లో రెండు రకాల మజ్జలున్నాయి. ఎముక మజ్జ పొర లేదా స్ట్రోమా రక్త కణాల ఉత్పత్తిలో ప్రత్యక్షముగా పాల్గొనదు. ఇది చాలా వరకు పసుపు మజ్జలోనే వుంటుంది. కానీ ఇది రక్త కణాల ఉత్పత్తి (హెమటోపొసిస్) కి అవసరమైన కొన్ని రకాల దోహక పదార్థములను ఉత్పత్తి చేయడము ద్వారా రక్త కణాల ఉత్పత్తిలో పరోక్షంగా తోడ్పడుతుంది. ఎముక మజ్జ పొరలోనున్న కణాలు. ఎముక మజ్జ సరిహద్దు లేదా బోన్ మెరో బెరియర్ ఎముక మజ్జలోని కణాలను రక్త ప్రసరణలో కలవకుండా అడ్డుకుంటుంది. కేవలము బాగా పరిణితి లేదా అభివృద్ధి చెందిన కణాలు మాత్రమే వాటి పైన ఉన్న మాంసకృత్తుల సహాయముతో రక్త ప్రసరనలోనికి ప్రవేశిస్తాయి
గంటె భాగవతులు

శాస్త్రీయంగా యక్షగానాలను ప్రదర్శించే కూచిపూడి వారు వేరు. జీవనోపాధిగా మిగిలిన ఈ కళను నమ్ముకొని జీవ యాత్ర కొనసాగిస్తున్న ఈ సంచార తెగ వేరు. వీరు తెలగ దాసరులు . తెలంగాణా లోని నల్లగొండ, ఖమ్మం, వరంగల్, హైదరాబాదు జిల్లాలలో ఎక్కువగా నివసిస్తున్నారు. వీరిని గంటే భాగవతులని కూడా పిలుస్తారు. పెట్రో మాక్సు లైట్ల, ఎలక్ట్రిక్ లైట్లు లేని ఆ రోజుల్లో పెద్ద పెద్ద గరిటెల్లో ఆముదం పోసి అందులో వత్తుల్ని నానబెట్టి వెలిగించి ఆ వెలుగులో వీధి నాటకాలను ప్రదర్శించే వారట. అందుకే వీరికి గంటే భాగవతులనే పేరు కూడా వచ్చింది. నాగరికత పెరిగిన తరువాత అనేక కళలు ఎలా కాలగర్భంలో కలిసి పొయ్యాయో ఈ కళ కూడా నానాటికి నశించి పోతూ ఉంది. ప్రయాణ సౌకర్యాలు సరిగా లేని ఆ రోజుల్లో ఈ ప్రదర్శనాలను చూడటానికి పల్లెల ప్రాంతాల నుండి ప్రజలు తండోప తండాలుగా వచ్చి ఈ ప్రదర్శనం చూసి ఆనందించే వాళ్ళు. అయినా ఈ కళ ఏ ఆదరణా నోచుకోక పోయినా ఇంకా కొన వూపిరితో కొట్టుకుంటూ ఉంది. గంటే భాగవతులు, రామనాటకం. సావిత్రి, సారంగ ధర, గయోపాఖ్యానం, లక్షణ భరణీయం, శశి రేఖా పరిణయం, గరుడాచలం, ప్రహ్లద, జయంత, సయపాల, సిరియాళ, గజగౌరి, అదృష్ట బాల చంద్ర మొదలైన పౌరాణిక జానపద యక్ష గానాలను ప్రదర్శిస్తారు
వసంత నాగేశ్వరరావు

వసంత నాగేశ్వరరావు మాజీ మంత్రి, ఆప్కాబ్ ఛైర్మన్, జై ఆంధ్ర ఉద్యమ నాయకులు.కృష్ణా జిల్లా నందిగామ వాస్తవ్యులు. పిళ్ళా వెంకటేశ్వరరావు, ఎల్‌. జైబాబు, బేతు రామ్మోహన రావు, ఎస్‌ఎస్‌సి బోస్‌, జి.వి.రాంప్రసాద్‌, సుంకర కృష్ణమూర్తి, చేకూరి శ్యాంసుందర్ రావు, నూతక్కి వెంకట సత్యనారాయణ తదితర అనుచరులతో కలిసి ఈయన ప్రత్యేక ఆంధ్ర రాష్ట్రం కోరుతున్నారు. నందిగామ శాసనసభ్యుడిగా ఎన్నికైనారు. మధ్యతరహా నీటిపారుదల శాఖ, హోం శాఖ, వ్యవసాయశాఖా మంత్రిగా పనిచేశారు. 2005లో తన స్వంతగ్రామంలోని సొసైటీనుండి ఎన్నికై కృష్ణా జిల్లా కేంద్ర సహకార బ్యాంక్ ఛైర్మనుగా, జాతీయ స్థాయిలో నాప్కాబ్ ఉపాధ్యక్షునిగా పనిచేశారు. ఇటీవల ఐతవరం సొసైటీ అధ్యక్షిడిగా తిరిగి ఎన్నికైనారు. (ఈనాడు కృష్ణా 12-7-2013.8వ పేజీ)
పటాని సమంత్

పాశ్చాత్య విజ్ఞాన మేధస్సుకు ప్రభావితం కాకుండా పూర్తిగా స్వయంకృషితో విజ్ఞాన తృష్ణతో ఖగోళ శాస్త్ర రంగానికి తమ కృషి ఫలాలు అందించిన పటాని సమంత్ పూర్తిపేరు మహామహోపాధ్యాయ చంద్రశేఖర్ సింగ్ హరిచందన్ మహాపాత్ర సమంత్. ఈయన పటాని సమంత్ చంద్రశేఖర్ గా కూడా ప్రసిద్ధి చెందారు. ఈయన 1835, డిసెంబర్ 13 న ఒడిషా రాష్ట్రంలోని ఖండాపర ప్రాంతంలో జన్మించారు. బాల్యం నుంచి విశ్వం, ఖగోళం, రాశులు మొదలైన అంసాల మిద ఆసక్తి పెంచుకొని సంస్కృతంలోని శాస్త్ర గ్రంథాలను అధ్యయనం చేశారు. తన తండ్రియే ఈయన ప్రధమ గురువు. చేతికర్ర సహాయంతో కొలతలు కొలుస్తున్న కొడుకు చేష్టలు చూసిన తండ్రి ఆతడిని సంస్కృత శిక్షణకు చేర్చగా, సుమంత్ ప్రాచీనుల శస్త్రీయ పరిజ్ఞానాన్ని ఔపాశన పట్టారు. ఈయన జీవిత కాలంలో పాశ్చాత్య దేశాలలో ఖగోళ విజ్ఞాన పరిధిపెరుగుతున్నా, ఈయనకు ఏ మాత్రం తెలియడానికి అవకాశమూలేదు. ఆ ప్రభావానికి దరి చేరనేలేదు. అందుబాటులో ఉన్న సంస్కృత భాషలోని సంప్రదాయ సిద్ధాంత గ్రంథాలనే అధ్యయనం చేసి, ప్రయోగశీలిగా రూపొందారు. లీలావతీ బీజగణితాన్ని, సిద్ధాంతశిరోమణి, సూర్యసిధ్దాంతం, వ్యాకరణం, కవ్యాలు చదివి అధికజ్ఞానం సంపాదించాడు పటాని సుమంత్. కాటికర్ర, చేతికర్ర, ఏనుగును దండించే శూలం ఇవే సుమంత్ వాడిన తన ఖగోళ పరిశీలనా పరికరాలు. తన 11 ఏళ్ళ పాటు ఖగోళశాస్త్రం పై దృష్టి మరల్చి సమయం దొరికినప్పుడల్లా ఒరిస్సా అడవుల్లో, కొండలమీద తన పరిశోధనలు జరిపేవాడు